ยื้อต่อ! ศาล รธน. เรียกเอกสารเพิ่ม ปม “นายกฯ 8 ปี” นัดใหม่ 14 ก.ย.นี้
ศาลรัฐธรรมนูญ ขอเอกสารบันทึก กรธ.เพิ่ม พร้อมนัดพิจารณาปม 8 ปีนายกฯ ครั้งต่อไป 14 ก.ย.นี้
ศาลรัฐธรรมนูญ ขอเอกสารบันทึก กรธ.เพิ่ม พร้อมนัดพิจารณาปม 8 ปีนายกฯ ครั้งต่อไป 14 ก.ย.นี้
8 ก.ย. 2565

ผู้สื่อข่าวรายงานว่า ศาลรัฐธรรมนูญนัดพิเศษ มีคำสั่งให้เลขาธิการสภาผู้แทนราษฎร จัดส่งสำเนาบันทึกการประชุม และรายงานการประชุมคณะกรรมการร่างรัฐธรรมนูญ ครั้งที่ 501 วันอังคารที่ 11 กันยายน 2561 ซึ่งมีวาระการประชุมรับรองบันทึกการประชุม ครั้งที่ 500 วันศุกร์ที่ 7 กันยายน 2561 ที่คณะอนุกรรมการพิจารณาตรวจบันทึกการประชุม และรายงานการประชุมตรวจทานแล้วโดยไม่มีการแก้ไข เพื่อใช้ประกอบในการพิจารณาคดีวาระนายกรัฐมนตรี 8 ปี ของพล.อ.ประยุทธ์ จันทร์โอชา โดยให้จัดส่งต่อศาลรัฐธรรมนูญภายในวันอังคารที่ 13 กันยายน 2565 และกำหนดนัดพิจารณาคดีครั้งต่อไปในวันพุธที่ 14 กันยายน 2565